Bruid gekap oor prettige foto | Maroela Media
Bruid gekap oor prettige foto
Fotograwe moet baie kreatief wees en met allerhande idees vorendag kom om 'n foto te neem op 'n paartjie se groot dag sodat hulle dit altyd kan koester: die bruidegom se gesig wanneer die bruid ingestap kom, die eerste soen as getroudes, die ouers se trane tydens die toesprake …
'n Foto van 'n bruid en bruidegom loop nou egter onder skerp kritiek deur op die sosialemedianetwerk Reddit en volgens sommige mense het die bruid "geen selfrespek" nie en ander sê dit is "seksisties".
In die foto lyk dit of die vrou haar trourok gebruik om haar man se motor blink te vryf terwyl haar man in sy blou motor sit en boonop met 'n vinger wys waar sy dalk 'n kolletjie gemis het. Die foto is slegs met die byskrif "Hmmmm" op Reddit gedeel.
"Het die vrou geen selfrespek nie?" wil een gebruiker weet. "Stel jouself voor dat jy heeltemal tevrede is om vir 'n foto te poseer wat uitbeeld dat jou man liewer is vir sy kar as vir jou."
"Baie hartseer," skryf 'n ander. "Een dag het sy dalk 'n dogter wat dié foto sien."
Nog iemand skryf: "Dit wys presies hoe materialisties die bruidegom is."
Heelwat gebruikers het egter die egpaar verdedig en gesê dit is waarskynlik sommer net 'n tong-in-die-kies foto. "Sjoe, mense kan veroordelend wees!" skryf een. "Vir al wat jy weet is sy net so lief vir die kar as vir hom!"
Nog iemand skryf: "Ek is 'n meisie wat baie van motors hou. Ek het 'n foto waar ek in my gradeplegtigheidtoga staan en dieselfde ding doen. Ek sal dit op my troue ook doen!"
"As hulle albei van motors hou, is dit sommer net 'n onskuldige foto. Dis sommer net bietjie pret!" skryf 'n ander.
Video: Tier kom sy moses teë
Video: Luislang soek lafenis ná yslike ete
Oh nee, mense is darem maar fyngevoelig!
Belaglik om hieroor 'n pynappel te baar. Dis prettig, wat mens op 'n troudag wil sien.
So 'n lekker tong in die kies foto!
Ek hou daarvan, dis oulik en oorspronklik – daar is baie vroue wat ook van mooi en vinnige motors hou – dis g'n seksisties of neerhalend nie.
Fantastiese foto…….die fotograaf is uitmuntend!!!!!!
Te oulik en kreatief, ietsie wat albei altyd sal onthou en oor sal lag..
Die mense met die nat broeke moet net relax, sluit aan by BLM dan kan julle verder brom brom speel….